CELEX: 62016TN0637
Language: mt
Date: 2016-09-06 00:00:00
Title: Kawża T-637/16: Rikors ippreżentat fis-6 ta’ Settembru 2016 – Wabco Europe vs Il-Kummissjoni

14.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 419/48
            
         Rikors ippreżentat fis-6 ta’ Settembru 2016 – Wabco Europe vs Il-Kummissjoni
   (Kawża T-637/16)
   (2016/C 419/64)
   Lingwa tal-kawża: l-Ingliż
   
      Partijiet
   
   
      Rikorrenti: Wabco Europe (Brussell, il-Belġju) (rappreżentanti: E. Righini u S. Völcker, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara r-rikors għal annullament bħala ammissibbli;
            
         
               —
            
            
               tannulla d-deċiżjoni totalment jew parzjalment (1); u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               1.
            
            
               L-ewwel motiv huwa bbażat fuq il-fatt li l-Kummissjoni wettqet żbalji ta’ liġi u ta’ fatt fl-identifikazzjoni tal-miżura ta’ għajnuna mill-Istat u fil-klassifikazzjoni tagħha bħala skema ta’ għajnuna;
            
         
               2.
            
            
               It-tieni motiv huwa bbażat fuq il-fatt li l-Kummissjoni wettqet żbalji ta’ liġi u ta’ fatt meta qieset il-miżura bħala miżura selettiva fis-sens tal-Artikolu 107 TFUE;
            
         
               3.
            
            
               It-tielet motiv huwa bbażat fuq il-fatt li l-Kummissjoni wettqet żbalji ta’ liġi u ta’ fatt meta qieset li l-miżura kienet tikkonferixxi vantaġġ fis-sens tal-Artikolu 107 TFUE;
            
         
               4.
            
            
               Ir-raba’ motiv huwa bbażat fuq ksur tal-Artikolu 296 TFUE, safejn il-Kummissjoni mmotivat id-deċiżjoni tagħha b’mod inadegwat u kuntradittorju;
            
         
               5.
            
            
               Il-ħames motiv huwa bbażat fuq ksur tal-prinċipju ta’ amministrazzjoni tajba, safejn il-Kummissjoni ma eżaminatx bir-reqqa u b’imparzjalità, l-elementi kollha tal-każ ineżami;
            
         
               6.
            
            
               Is-sitt motiv huwa bbażat fuq użu ħażin ta’ poter imwettaq mill-Kummissjoni, safejn din tal-aħħar stabbilixxiet il-prinċipju tagħha ta’ kompetizzjoni sħiħa permezz ta’ deċiżjoni fil-qasam tal-għajnuna mill-Istat.
            
         
      (1)  Deċiżjoni tal-Kummissjoni C(2015) 9837 finali, tal-11 ta’ Jannar 2016, fil-każ tal-għajnuna mill-Istat SA.37667 – Eżenzjonijiet mill-profitti eċċessivi fil-Belġju.